हीरो डेस्टिनी 125 को कंपनी ने 110cc हीरो डुएट के आधार पर बनाया है और नया लुक देने के लिए इसमें कई कॉस्मैटिक बदलाव किए गए हैं. स्कूटर में किए गए कॉस्मैटिक बदलावों में क्रोम एक्सेंट वाला नया फ्रंट एप्रॉन और धुमावदार बॉडी पैनल्स शामिल हैं. स्कूटर में 125cc का सिंगल-सिलेंडर, एयर-कूल्ड इंजन लगाया गया है. यह इंजन पिछले मॉडल के मुकाबले ज़्यादा दमदार है और 6750 rpm पर 8.7 bhp पावर और 5000 rpm पर 10.2 Nm पीक टॉर्क जनरेट करता है. बेहतर फ्यूल एफिशिएंसी के लिए डेस्टिनी 125 में हीरो ने पहली बार आइडल-स्टार्ट-स्टॉप-सिस्टम दिया है.